Хандагайты

Хандагайты — Тыва Республиканың Өвүр кожуунунуң төп сумузу (азы сууру).

Хандагайты суур Россия биле Моолдуң кызыгаарының чанында оргулааш черде турар.

2010 чылдың чизези-биле мында 3 173 кижи чурттап турган[Бүгү Россияның чурттакчы чоннуң санаашкыны 2010. 1.5. Хоорай округтарының, муниципалдыг девискээрлерниң, хоорай болгаш көдээ чурттакчылыг черлерниң чурттакчы чону]. А 2021 чылда – 3528 кижи[Бүгү Россияның 2020 чылдың чурттакчы чоннуң чизезиниң түңнелдери (2021 чылдың октябрь 1-ниң байдалы-биле)].

Суурда кызыгаар кежер чери «Хандагайты–Боршоо» ажылдап турар.

Хандагайты суурда бүгү кожууннуң административтиг болгаш ниитилел ажыл-чорудулгазы болуп турар.

  Хандагайтыдан үнген билдингир кижилер 
Хертек Яков Шаңмакович — тюрколог-эртемден, тыва-орус болгаш орус-тыва сөстүктерниң тургузукчуларының бирээзи.
Ооржак Дандар-оол Көк-Хунаевич — Тыва Республиканың Улуг Хуралының Төлээлер палатазының даргазы чораан. Оон аңгыда ол Тыва Республиканың Чазааның Даргазының чанында Айыыл чок чорук чөвүлелиниң кежигүнү болгаш Кызыл хоорайның хүндүлүг хамаатызы.
Тумат Геннадий Хайдыпович — Тыва Республиканың Улусчу хөөмейжизи.
Маңнай-оол Моңгуш Хүргүл-оолович — төөгү эртемнериниң кандидады, Тыва Республиканың эртемниң алдарлыг ажылдакчызы.

 Демдеглелдер 

Х
М
М